Author: MPSVR
Last saved by: cebulakova

Príloha č. 3

Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť  a na zamestnanosť

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť

4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené.

Počet dotknutých osôb poberajúcich dôchodkové dávky bude približne 1,3 milióna k 1. 1. 2013. Počet poberateľov vybraných nesystémových dávok bude približne 9 500 k 1.1.2013. 
Návrh zákona má pozitívny vplyv najmä na príjem skupiny poberateľov s nízkymi dôchodkovými dávkami, t. j. skupiny poberateľov, ktorí sa môžu nachádzať v riziku chudoby. Súčasťou tejto skupiny poberateľov dôchodkových dávok sú aj poberatelia dávky v hmotnej núdzi. Navrhovaná  valorizácia dôchodkových dávok  prostredníctvom pevnej sumy v tejto skupine  vymaní časť dôchodcov, resp. ich rodín zo systému hmotnej núdze.

Kvantifikujte:

Na základe štatistických údajov Sociálnej poisťovne k 30. aprílu 2012 a makroekonomickej prognózy IFP z februára 2012 (valorizačné percento = 2,5 %) by pevná suma valorizácie pre rok 2013 pre poberateľov:
•	 sólo starobného dôchodku predstavovala 9,37 eura, 
•	sólo predčasného starobného  dôchodku sumu 9,33 eura, 
•	sólo invalidného dôchodku s poklesom schopnosti vykonávať zárobkovú činnosť do 70 % sumu 4,75 eura, 
•	sólo invalidného dôchodku s poklesom schopnosti vykonávať zárobkovú činnosť nad 70 % sumu 8,31 eura, 
•	sólo vdovského a vdoveckého dôchodku sumu 5,58 eura a
•	sólo sirotského dôchodku sumu 3,23 eura.  

(Vyššie uvedené údaje sú predbežného charakteru.)

•	Rast alebo pokles príjmov/výdavkov            na priemerného obyvateľa |

•	Rast alebo pokles príjmov/výdavkov                  za jednotlivé ovplyvnené  skupiny domácností
•	Celkový počet obyvateľstva/domácností ovplyvnených predkladaným materiálom

4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva. | Predmetným návrhom zákona sa zavádza solidarita medzi poberateľmi dôchodkových dávok s podpriemernými dôchodkami a nadpriemernými  dôchodkami. Pod podpriemernými dôchodkami a nadpriemernými dôchodkami sa myslia dôchodky nižšie, resp. vyššie ako priemerné dôchodky v danej skupine dôchodkových dávok.

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.

Navrhovaná zmena najmä v spôsobe zvyšovania dôchodkových dávok má vplyv na rodovú rovnosť a rovnosť príležitosti z dôvodu, že zvyšovanie o pevnú sumu bude mať pozitívny vplyv najmä na dôchodkové dávky žien, keďže ich dôchodky sú  v priemere nižšie ako dôchodky mužov, čo vyplýva z nižšieho odmeňovania počas pracovnej kariéry a získaného obdobia dôchodkového poistenia.

4.4. Zhodnoťte vplyvy na zamestnanosť.

Aké sú  vplyvy na zamestnanosť ?
Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?

Zmena v spôsobe zvyšovania dôchodkových dávok a vybraných nesystémových dávok nemá vplyv na zamestnanosť v Slovenskej republike.

Zdroj: na účely vyššie uvedených odhadov sa vychádzalo z údajov Sociálnej poisťovne a IFP